open-index/open-wikipedia-markdown huggingface dataset:
Simon Boccanegra

**Simon Boccanegra** môže byť:

* opera Giuseppe Verdiho, pozri Simon Boccanegra (opera)
* janovský dóža, pozri Simon Boccanegra (dóža)

Boccanegra, Simon
Suomen virallinen lista

**Suomen virallinen lista** je národná hitparáda Fínska, ktorú tvorí Musiikkituottajat – IFPI Finland. V súčasnosti sú nasledujúce týždenné rebríčky skladané a publikované organizáciou Musiikkituottajat podľa predajov a streamingu:
*Albums (Top 50) (*Suomen virallinen albumilista*, the Official Finnish Albums Chart)
*Singles (Top 20) (*Suomen virallinen singlelista*, the Official Finnish Singles Chart)
*Mid-priced albums (Top 10)
*Music DVDs (Top 10)

## Referencie

Kategória:Hudobné rebríčky
Kategória:Hudba vo Fínsku
UK Dance Chart

**UK Dance Chart** je rebríček zostavovaný asociáciou Official Charts Company z predajov v hudobných obchodoch a digitálnych stiahnutí. Hoci v súčasnosti rebríček nemá žiadny airplay v rádiu alebo televízii, je sledovaný na BBC Radio 1 a na webstránka Official Charts Company.

Digitálne stiahnutia sa stali prijateľné v rebríčkoch Dance Album a Singles Chart v júni 2009. Predtým boli započítavané do rebríčka len predaje z vinylov a kompaktných diskov.

Dance Singles a Albums Chart obsahuje 40 pozícií.

## Externé odkazy
*Dance Charts
*UKDanceChart.com Magazine 
*UKClubCharts.com Portal 

## Zdroj

Kategória:UK Charts
Kategória:Elektronická tanečná hudba
Zámok Hohenschwangau

náhľad|Zámok Hohenschwangau v noci
[náhľad|Dedina Hohenschwangau naľavo, zámok Hohenschwangau napravo, pohľad zo zámku [Neuschwanstein]]
**Zámok Hohenschwangau** je zámok z 19. storočia nachádzajúci sa v južnom Nemecku, blízko obce Hohenschwangau. Zámok slúžil ako oficiálna rezidencia dospievajúceho bavorského kráľa Ľudovít II. Zámok Hohenschwangau bol postavený z iniciatívy Ľudovítovho otca Maximiliána II.

## Dejiny
Zámok Hohenschwangau bol postavený na mieste zrúcanín stredovekého hradu Schuanguau, ktorý sa po prvý raz v historických dokumentoch spomína už v 12. storočí. Začiatkom 19. storočia bol však už Schuanguau zrúcaninou. Roku 1829 počas prechádzky bavorský kráľ Maximilián II. natrafil na zrúcaniny hradu a rozhodol sa, že hrad zrekonštruuje. Roku 1833 sa začali rekonštrukčné práce. Podľa plánov mal byť hrad zrekonštruovaný v tej dobe veľmi populárnej neogotickej podobe. Roku 1855 sa rekonštrukcia skončila a na mieste Schuanguau vyrástol zámok Hohenschwangau. Zámok sa stal oficiálnou letnou rezidenciou bavorskej kráľovskej rodiny. Kráľ Maximilián II. roku 1864 zomrel a jeho nástupcom sa stal Ľudovít II., ktorý naďalej využíval zámok ako svoju rezidenciu. Počas Ľudovítovho II. stavebného úsilia na zámku Neuschwanstein slúžil Hohenschwangau ako jeho trvalé sídlo. Po smrti Ľudovíta II. zostal zámok neobývaný a bol využívaný ako lovecký zámok. Počas 1. a 2. svetovej vojny nebol zámok poškodený. V súčasnosti patrí zámok Hohenschwangau spolu so zámkom Neuschwanstein medzi najznámejšie a najnavštevovanejšie turistické miesta Bavorska.

## Referencie


## Iné projekty

## Externé odkazy
*Oficiálna web stránka zámku  (po anglicky)
*Fotogaléria zámku

Hohenschwangau
Kategória:Neogotické stavby v Nemecku
Kategória:Stavby v Bavorsku
Kolaboranti s nacistickým Nemeckom

[thumb|Najslávnejší kolaborant s nacistickým Nemeckom, [Vidkun Quisling, nórsky fašista]]

**Kolaboranti s nacistickým Nemeckom** boli osoby, ktoré počas druhej svetovej vojny aktívne spolupracovali s nacistickým Nemeckom proti záujmom vlastného štátu a jeho obyvateľov a podieľali sa na nacistických zločinoch a na holokauste.

Za svoju činnosť v prospech nepriateľa boli po skončení druhej svetovej vojny aktívne prenasledovaní, súdení, potrestaní a verejnou mienkou zavrhnutí a zatratení. Ich mená sa stali symbolom zrady a hanby. Spolupráca s nepriateľom bola vo svojej dobe chápaná ako dôsledok ekonomického alebo politického oportunizmu, aj keď bola často dôsledkom ideologickej afinity k nacizmu, či fašizmu alebo antipatie k západným Spojencom alebo Sovietskemu zväzu.

## Najslávnejšie osoby kolaborujúce s nacistami
*Vidkun Quisling - nórsky fašistický politik, predseda nórskej fašistickej strany Nasjonal Samling, v rokoch 1942-1945 ministerský predseda Nórska, úzko spolupracujúci s okupačným nacistickým režimom v Nórsku
*Pierre Laval - francúzsky politik, prezident francúzskej Rady ministrov, po invázií nacistického Nemecka do Francúzska roku 1940 sa stal premiérom profašistického Vichystického Franzúzska
*Philippe Pétain - francúzsky maršal, formálna hlava Vichystického Francúzska
*Léon Degrelle - bol belgický, valónsky dôstojník Waffen-SS, politik a predseda belgickej katolícko-fašistickej strany REX
*Damian Kratzenberg - luxemburský učiteľ, predseda Nemeckého ľudového hnutia, pronacistickej politickej strany v Luxembursku, úzko spolupracujúci s okupačným nacistickým režimom v Luxembursku
*Ion Antonescu - bol rumunsky vojak, autoritatívny politik a vojnový zločinec. Ako ministerský predseda počas druhej svetovej vojny postupne predsedal dvom vojnovým pronacistickým rumunskym diktatúram
*Mihai Antonescu - bol rumunsky politik, ktorý počas druhej svetovej vojny zastával funkciu zástupcu ministerského predsedu profašistického Rumunska a ministra zahraničných vecí
*Dinko Šakić - bol chorvátsky vojnový zločinec, jeden z predstaviteľov profašistického Nezávislého Chorvátskeho štátu, ktorý exitoval počas druhej svetovej vojny; veliteľ najväčšieho chorvátskeho koncentračného táboru Jasenovac
*Ante Pavelić - bol chorvátsky politik, vodca profašistického Nezávislého Chorvátskeho štátu, ktorý exitoval počas druhej svetovej vojny pod záštitou Nemecka a Talianska; zakladateľ fašistickej a teroristickej organizácie Ustaše, ktorá bola aktívna počas druhej svetovej vojny
*Anton Mussert - holandský kolaborant, ktorý spolupracoval s nacistami
*Arthur Seyss-Inquart - rakúsky nacistický politik, zabezpečil anšlus Rakúska
*Viktors Arājs - lotyšský kolaborant, spolupáchateľ vyvražďovania židov v Lotyšsku, kat z Rigy
*Ioannis Rallis -  grécky kolaborant, počas vojny viedol v Grécku pro-nacistickú bábkovú vládu
*Vojtech Tuka a Jozef Tiso - slovenskí kolaboranti, ktorí sa podieľali na rozpade Československa, neskôr viedli fašistický vojnový Slovenský štát

## Referencie

Kategória:Kolaborácia počas druhej svetovej vojny
OneRepublic

**OneRepublic** je americká pop rocková skupina pochádzajúca z mesta Colorado Springs v štáte Colorado. Skupinu založili v roku 2003 Ryan Tedder a Zach Filkins, pričom si získala masívny úspech na portáli MySpace. V roku 2006 podpísala skupina zmluvu s vydavateľstvom Mosley Music Group a vydala svoj debutový album *[[Dreaming Out Loud]]* v roku 2007.

OneRepublic vydali svoj prvý hit „Apologize“, ktorý mal najväčšiu hranosť s 10 331 zahraním za týždeň. Zremixovaná verzia, ktorá sa objavila na Timbalandovom albume *[[Shock Value]]* sa stala najväčším medzinárodným hitom s dosiahnutím prvých pozícií v 16 krajinách a 10 miliónmi stiahnutí,čím si získala nomináciu na Cenu Grammy.

Druhý album skupiny s názvom *[[Waking Up]]* bol vydaný dňa 17. novembra 2009. Hlavný singel z albumu, „All the Right Moves“ sa umiestnil v prvej desiatke v Írsku, na Novom Zélande a vo Švajčiarsku a v prvej dvadsiatke v rebríčku Billboard Hot 100.

Tretí štúdiový album s názvom *[[Native]]* bol vydaný dňa 26. marca 2013 a získal pozitívne hodnotenia od kritikov. Počas prvého týždňa sa predalo 60 000 kópií tohto albumu. Propagačný singel albumu, „Feel Again“ bol vydaný dňa 27. augusta 2012 a bol certifikovaný platinovou platňou. Oficiálny hlavný singel „If I Lose Myself“ bol vydaný dňa 8. januára 2013 a dostal sa do prvej desiatky v rebríčkoch v Rakúsku, Nemecku, Luxembursku, Slovensku, Švédsku a Švajčiarsku. Tretí singel z albumu s názvom „Counting Stars“ bol vydaný dňa 14. júna 2013.

## Hudobný štýl
Hudobný štýl skupiny OneRepublic je pestrý. Ich skladby sú zmesou rocku, popu, indie a hip-hopu. Skupina bola ovplyvnená skupinami ako U2 a The Beatles. Spolupracovali s nimi napríklad interpreti ako Leona Lewis, B.o.B, Timbaland, Sara Bareilles, Maroon 5 a mnoho ďalších.

## Členovia
;Súčasní členovia	
* Ryan Tedder&nbsp;– hlavný vokál, rytmická gitara, akustická gitara, klavír, klávesy, basová gitara, tamburína, Africký bubon, perkusie (2002–súčasnosť)
* Zach Filkins&nbsp;– sólová gitara, viola, akustická gitara, tamburína, sprievodný spev (2002–súčasnosť)
* Drew Brown&nbsp;– rytmická gitara, akustická gitara, klávesy, zvonkohra, marimba, basová gitara, klavír, tamburína, perkusie, bicie, sprievodný spev (2002–súčasnosť)
* Eddie Fisher&nbsp;– bicie, perkusie, Africký bubon, cajón, gitara, zvonkohra (2005–súčasnosť)
* Brent Kutzle&nbsp;– basová gitara, violončelo, akustická gitara, klávesy, klavír, sólová gitara, tamburína, sprievodný spev (2007–súčasnosť)
* Brian Willet -- klávesy, bicie, perkusie

;Bývalí členovia
* Jerrod Bettis&nbsp;– bicie (2002-2005)
* Tim Myers&nbsp;– basová gitara (2004-2007)

## Diskografia

### Štúdiové albumy
* *[[Dreaming Out Loud]]* (2007)
* *[[Waking Up]]* (2009)
* *[[Native]]* (2013)
* *[[Oh My My]]* (2016)
* *[[Human]]* (2020)

## Ocenenia a nominácie

## Referencie

## Externé odkazy
* Oficiálna webstránka 
* OneRepublic  Diskografia/Texty
* OneRepublic Diskografia

## Zdroj

Kategória:Hudobné skupiny z 1995
Kategória:Poprockové hudobné skupiny USA
Kategória:Rockové hudobné skupiny USA
Kategória:Interpreti Columbia Records
Aestuum II. (MCMXCVIII)

***Aestuum II. (MCMXCVIII)*** je druhý demo album inštrumentálno metalovej skupiny Abstract vydaný v roku 1998. Album bol nahraný v štúdiu Red Green (Brusno) už v novej päť člennej zostave kapely: Peter "Lego" Lengsfeld (gitara), Pavol Gáblik (sólová gitara), Tomáš "Julo" Balon (basová gitara), Miloš "milosh" Fábry (klávesy), Ľudo Balogh (bicie) a obsahoval 7 skladieb čisto atmosférického inštrumentálneho metalu, ktoré boli nahrané na jednej MC kazete. Oficiálne vyšiel na prelome leta a jesene roku 1998 v náklade 500 kusov a od prvého demo albumu skupiny Instrumental Emotions sa líšil hlavne v troch bodoch: lepším zvukom, pridaním nových nástrojov (basová gitara, klávesy) a nakoniec témami, ktorými sa skupina zaoberala. Toto demo sa stretlo s pozitívnymi hodnoteniami od recenzentov aj od fanúšikov a Abstract začal mať stabilné miesto na metalovej scéne na Slovensku, v Česku a postupne aj v zahraničí.

## Zoznam skladieb
**Strana A**
# „And The Where Is No Light“ – inštrumentálna skladba – 03:38
# „Assorted Feelings“ – inštrumentálna skladba – 03:42
# „Eqilibrium (tragic opus)“ – inštrumentálna skladba – 03:15
# „The Last Of Melancholy“ – inštrumentálna skladba – 03:52
# „Mystical Fields On The Earth“ – inštrumentálna skladba – 03:23
# „Eqilibrium (astray)“ – inštrumentálna skladba – 02:07
# „The End Of Romantics“ – inštrumentálna skladba – 02:46
# „Shades Of Mountains“ – inštrumentálna skladba – (nahraná v štúdiu, ale nakoniec na albume nerealizovaná)

## Referencie

## Externé odkazy
* metal-archives.com
* abstractband.eu 

Kategória:Hudobné albumy z 1998
Kategória:Albumy skupiny Abstract
Letisko Lyon-Saint Exupéry

**Letisko Lyon-Saint Exupéry** (, ) alebo **Letisko Lyon Satolas**, (IATA: **LYS**, ICAO: **LFLL**) je jedným z dvoch letísk umiestnených na území aglomerácie Lyonu vo Francúzsku. Letisko bolo v roku 2000 pomenované na počesť stého výročia narodenia francúzskeho spisovateľa a pilota Antoine de Saint-Exupéry, rodáka z Lyonu.

Letisko sa nachádza pri obci Colombier-Saugnieu, ktorá je vzdialená 20 kilometrov od centra Lyonu. Obe jeho dráhy sú orientované na sever-juh a je to dôležitý dopravný uzol pre celý región Rhône-Alpes. Kyvadlová doprava spája letisko s centrom Lyonu a ďalšími mestami, vrátane Chambéry a Grenoble.

Železničnú dopravu v podobe Rhônexpress započali v auguste 2010 a moderné TGV vlaky spájajú železničnú stanicu Lyon Part-Dieu so stanicou Gare de Lyon Saint-Exupéry v čase menej než 30 minút.

## História
Slávnostné otvorenie sa uskutočnilo 12. apríla 1975 za účasti prezidenta Valéry Giscard d’Estaing. Pre cestujúcich bolo letisko otvorené o týždeň neskôr. Navrhnuté je tak, aby nahradilo staré letisko Lyon-Bron, ktoré nemohlo byť rozšírené, lebo sa nachádza v mestskej oblasti.

Letisko sa pôvodne volalo Lyon Satolas Airport, no v roku 2000 bolo letisko a priľahlá vlaková stanica premenovaná na počesť priekopníka letectva a spisovateľa Antoine de Saint-Exupéry, ktorý zomrel počas druhej svetovej vojny v lietadle.

Svoj hub si tu v roku 1997 otvorila najväčšia francúzska letecká spoločnosť Air France.

V roku 2012 letisko prepravilo 8 451 039 cestujúcich, čím sa stalo štvrtým najvyužívanejším francúzskym letiskom po letisku Charlesa de Gaulla a Orly v Paríži a po letisku Côte d’Azur v Nice.

## Aerolínie a destinácie

### Civilná doprava

### Nákladná doprava

## Iné projekty

Kategória:Letiská vo Francúzsku
Kategória:Doprava v Lyone
Kategória:Stavby v departemente Rhône
Židovská demokratická strana

**Židovská demokratická strana** bola židovská politická strana na území prvorepublikového Česko-Slovenska, respektíve na Podkarpatskej Rusi, ktorá kandidovala v doplňovacích parlamentných voľbách na Podkarpatskej Rusi v roku 1924.

## Dejiny
V roku 1921 sa na Podkarpatskej Rusi začalo formovať politické spektrum. Od začiatku sa tu etablovali tri hlavé politické prúdy: sionistický inšpirovaný kandidátnou listinou Združené židovské strany, ktorá sa zúčastnila v Českých krajinách a na Slovensku parlamentných volieb v roku 1920, ultraortodoxný napojený na hnutie Agudat Jisra'el a agrárne-konzervatívny, majúci blízko k česko-slovenským agrárnikom a zameraný na obhajobu záujmov židovských statkárov a obchodníkov. V roku 1923 všetky tri tieto ideové smery dokázali kvôli pocitu vonkajšieho ohrozenia antisemitizmom aj kvôli spoločným záujmom na obhajobe židovských ekonomických záujmov spolupracovať a vytvoriť zastrešujúcu alianciu pod názvom Židovská strana Podkarpatskej Rusi. Za agrárnikov v nej zasadal Emanuel Guttmann, za ortodoxných Koloman Weiss a za sionistov Alexander Spiegel. V komunálnych voľbách roku 1923 potom táto spoločná platforma uspela v mnohých obciach.  

V roku 1924 sa táto koalícia však rozpadla a agrárne a ortodoxné prúdy sa od sionistov oddelili a ich predáci vrátane Emanuela Guttmanna viedli rokovanie s česko-slovenskými agrárnikmi (Antonín Švehla a Jan Malypetr). Po návrate z Prahy sa potom Židovská strana Podkarpatskej Rusi rozpadla. Agrárne a ortodoxné krídlo potom vytvorilo Židovskú demokratickú stranu. Tá okrem niektorých ideologických výhrad voči sionizmu (odpor proti sekularizmu) reflektovala aj odpor miestnych židovských elít proti diktátu sionistickej organizácie z Českých krajín (na vedúce miesto kandidátnej listiny totiž sionisti presadili pražského sionistu Ludvíka Singera). Vo voľbách získala Židovská demokratická strana 9900 hlasov a neobdržala tak zastúpenie v parlamente. Voličskou podporou ju predstihla aj sionistická Židovská ľudová strana s takmer 18 000 hlasmi, ale ani ona nedostala dostatok hlasov pre vstup do parlamentu. 

V nasledujúcich rokoch sa rozkol z roku 1924 prejavil ako trvalý rys podkarpatoruskej židovskej politiky a prúd reprezentovaný Židovskou demokratickou stranou (respektíve jej nástupkyňami) sa udržal po celý zvyšok Prvej republiky. V parlamentných voľbách v roku 1925 agrárni a ortodoxní Židia kandidovali ako Židovská hospodárska strana, v krajinských voľbách v roku 1928 ako Židovská republikánska strana, v parlamentných voľbách v roku 1929 potom Židovská republikánska strana priamo vplynula do česko-slovenskej agrárnej strany. Sionistický prúd reprezentovala Židovská strana, ale na Podkarpatskej Rusi sa jej už nikdy nepodarilo získať dominantnú pozíciu medzi tamojšími Židmi.

## Referencie

* 

Kategória:Politické strany za prvej republiky
Kategória:Židovské politické strany v Česko-Slovensku
Szekeres (priezvisko)

Priezvisko **Szekeres** (Szekeresová), **Szekereš** (Szekerešová), **Sekereš** (Sekerešová):
* Adrián Szekeres (* 1989)
* Béla Szekeres 
* Csaba Szekeres (* 1977), maďarský cyklista
* Dorina Szekeres (* 1992), maďarská plavkyňa
* Esther Szekeresová (1910 - 2005), židovská matematička
* Ferenc Szekeres (* 1947), maďarský bežec
* George Szekeres (1911 - 2005), židovský matematik
* Imre Szekeres (* 1950), maďarský politik (MSZP)
* Jozef Szekeres (* 1970)
* Klára Szekeres (* 1987), maďarská hádzanárka
* László Szekeres (1921 - 2012), maďarský lekár

## Sekeráš
* Ľubomír Sekeráš (* 1968, Trenčín), slovenský hokejový obranca, bývalý dlhoročný reprezentant

Kategória:Maďarské priezviská
Kategória:Priezviská v Maďarsku
Kategória:Priezviská na Slovensku
Lars Boom

**Lars Anthonius Johannes Boom** (* 30. december 1985, Vlijmen, Holandsko) je profesionálny holandský cyklokrosár a cestný cyklista. Lars Boom je pretekárom UCI ProTímu Belkin Pro Cycling Team, avšak predtým pretekal za juniorské a kontinentálne tímy. V roku 2008 vyhral Majstrovstvá sveta v cyklokrose.

## Referencie

## Iné projekty

## Externé odkazy
* Oficiálna webstránka

## Zdroj

Kategória:Holandskí cyklisti
Kategória:Cyklokrosári
Kategória:Cyklisti na Letných olympijských hrách 2012
Kategória:Holandskí olympionici
Kategória:Etapoví víťazi Tour de France
Kategória:Etapoví víťazi Vuelta a España
Basilique du Sacré-Cœur de Bruxelles

thumb|Basilique du Sacré-Cœur de Bruxelles
**Basilique du Sacré-Cœur de Bruxelles** je kostol v Koekelbergu, jednej z 19 obcí Bruselského regiónu. Je najväčšou budovou postavenou v štýle Art deco a šiestym najväčším kostolom na svete. 

Bazilika bola postavená na pamiatku 75. výročia belgickej nezávislosti. Základný kameň položil kráľ Leopold II. 12. októbra 1905, dokončená však bola až v roku 1971. 
Stavba je vysoká 89 metrov, dlhá 167 metrov (vonkajší rozmer). Hlavná loď má 141 metrov a v najširšom mieste budova dosahuje šírku 107 metrov. Kopula má priemer 33 metrov. Kostol má celkovú kapacitu 2 000 ľudí. 

## Referencie


## Iné projekty

## Externé odkazy
* Oficiálna stránka
* Vitráže v bazilike 

## Zdroj

Kategória:Stavby v Bruseli
Kategória:Baziliky minor v Belgicku
Brusel
Kategória:Art deco stavby
Kategória:Rímskokatolícke kostoly
Karolína Frederika Bádenská

**Karolína Frederika Wilhelmina Bádenská** (* 13. júl 1776, Karlsruhe, Rímsko-nemecká ríša –  † 13. november 1841, Mníchov, Nemecký spolok) bola rodom bádenská princezná a sobášom bavorská kráľovná.

## Životopis
Narodila sa v Karlsruhe ako najstaršie dieťa princeznej Amálie Hesensko-darmstadtskej a  dedičného princa Karola Ľudovíta. Mala sedem súrodencov: svoje dvojča Katarínu (* 1776 – † 1823), Lujzu (* 1779 – † 1826), Frederiku (* 1781 – † 1826), Máriu (* 1782 – † 1808), Karola Frederika (* 1784 – † 1785), Karola (* 1786 – † 1818) a Wilhelminu (* 1788 – † 1836). Dve z jej sestier sa, rovnako ako ona, stali manželkami panovníkov. Lujza sa vydala za cára Alexandra I. a Frederika za švédskeho kráľa Gustáva IV. Adolfa.

9. marca 1797 sa vydala za ovdoveného bavorského kurfirsta Maxmiliána IV. Jozefa, a keď Napoleon v roku 1806 povýšil kurfirstvo na kráľovstvo, stala sa prvou bavorskou kráľovnou.

## Deti
* syn (*/† 1799)
* Maximilian Joseph Karl Friedrich (* 1800 – † 1803)
* Alžbeta Ludovika (* 13. november 1801- † 14. december 1873) ∞ 1823 pruský kráľ Fridrich Viliam IV. (* 1795 – † 1861)
* Amália Augusta (* 13. november 1801 – † 8. november 1877) ∞ 1822 saský kráľ Ján I. (* 1801 – † 1873)
* Mária Anna (* 27. január 1805 – † 13. september 1877) ∞ 1833 saský kráľ Fridrich August II. (* 1797 – † 1854)
* Žofia Frederika (* 27. január 1805 – † 28. máj 1872) ∞ 1824 rakúsky arcivojvoda František Karol Habsbursko-lotrinský (* 1802 – † 1878)
* Ludovika Vilhelmína (* 30. august 1808 – † 26. január 1892) ∞ 1828 bavorský vojvoda Maximilián Jozef (* 1808 – † 1888)
* Maximiliane Josepha Karoline (* 1810 – † 1821)

## Zaujímavosť
Karolína Frederika Bádenská bola starou matkou predposledného rakúskeho cisára Františka Jozefa I. a zároveň i jeho manželky Alžbety Bavorskej zvanej *Sissi*.

## Literatúra
* Ernst Gillmann: *Ludwig Friedrich Schmidt (1764-1857). Der "Kabinettsprediger" der bayerischen Königin - seine frühen Lehrjahre im Birkenfelder Land*, in: Monatshefte für Evangelische Kirchengeschichte des Rheinlandes 53 (2004) 519-530.
* Martha Schad: *Bayerns Königinnen*, Piper Verlag, 2004
* Manfred Berger: Karoline von Baden. In: Biographisch-Bibliographisches Kirchenlexikon (BBKL). Band 23, Bautz, Nordhausen 2004, ISBN 3-88309-155-3, Sp. 199–207.

## Iné projekty

## Externé odkazy
* Fernsehdokumentation „Königin Caroline“. Bayerischer Rundfunk 2006 
* Carolinenkirche in Pasing-Obermenzing

## Zdroj

Kategória:Princezné
Kategória:Kráľovské manželky Bavorska
Kategória:Osobnosti z Karlsruhe
Kategória:Pochovaní v kostole theatínov v Mníchove
Američania (USA)

náhľad|Americká ikona

**Američania** (iné názvy pozri nižšie; angl. Americans) môžu byť:
*obyvatelia Spojených štátov alebo
*občania Spojených štátov amerických (angl. U.S. citizens) alebo 
*štátni príslušníci Spojených štátov amerických (angl. U. S. nationals [v širšom zmysle, t.j. vrátane občanov Spojených štátov]), t.j. podľa súčasných predpisov občania USA a ostatné osoby, ktoré sú viazané putom trvalej vernosti k USA, alebo
*osoby narodené v Spojených štátoch amerických (angl. U.S. natives) alebo
*osoby narodené v Spojených štátoch amerických alebo občania Spojených štátov amerických.

## Názov
Iné slovenské názvy Američanov sú: hovorovo: **Amerikáni**, **Amerikánci**, v slangu: **Amíci** [jedn. číslo **Amík**], **Amici** [jedn. číslo **Amik**], **Amiovia** [jedn. číslo **Ami**].

## Obyvatelia USA

V USA žijú ľudia rôznych národnostných, etnických aj rasových skupín; USA sú z tohto hľadiska jeden z najrôznorodejších štátov sveta. S výnimkou indiánskeho obyvateľstva všetci predkovia Američanov emigrovali z ostatných kontinentov (Afrika, Európa, Ázia). 

Z hľadiska rás sú v USA zastúpené všetky veľké ľudské rasy. Bielych bolo v roku 2010 podľa sčítania obyvateľstva 72,4 %, černochov bolo v roku 2010 12,6 %, Ázijcov je 4,8 %, Indiánov je 0,9 %, ľudí pacifického pôvodu 0,2 %, zvyšok ostatné obyvateľstvo (vrátane miešancov). Z iného hľadiska tvoria 16,5 % obyvateľstva Hispánci a Latinskoameričania, zvyšok tvorí ostatné obyvateľstvo.

### Kultúra
Americká kultúra sa väčšinou spája so západnou kultúrou, čím vzniká hlavný kultúrny prúd, ktorý však vychádza zo zvykov a tradícií prisťahovalcov zo severnej a západnej Európy. Niekedy sa tu ukážu aj zvyky a tradície z afrického svetadielu.

### Diaspóra
Niektorí ľudia amerického pôvodu žijú mimo USA. Odhaduje sa, že ich je tri až sedem miliónov a tvoria tzv. *[[Americká diaspóra|americkú diaspóru]]*.

## Občania alebo štátni príslušníci USA
V Spojených štátoch žijú ľudia rôzneho rasového a etnického pôvodu, preto kultúra a právo USA nestotožňujú štátnu príslušnosť (angl. nationality) s rasou alebo etnickým pôvodom, ale s občianstvom a prísahou trvalej vernosti.

## Zdroje

 - kapitola o občanoch a štátnych príslušníkoch

Kategória:Spojené štáty americké
Kategória:Etniká, národy a národnosti
Presbón

**Presbón** (, ) môže byť v gréckej mytológii:
* syn Frixa, otec orchomenského kráľa Klymena, pozri Presbón (otec Klymena)
* syn orchomenského kráľa Minya, pozri Presbón (syn Minya)
Achva jehudit-aravit

**Achva jehudit-aravit** (, , doslova *Židovsko-arabské bratstvo*) je bývalá izraelská politická strana izraelských Arabov existujúca v rokoch 1968-1969.

## Okolnosti vzniku a ideológia strany
Strana bola založená 22. októbra 1968 počas fungovania šiesteho Knesetu zvoleného vo voľbách roku 1965, keď sa poslanec Elias Nachla odtrhol od svojej strany Kidma ve-pituach (*Pokrok a rozvoj*) a založil vlastnú politickú formáciu. Strana ale nemala dlhú samostatnú existenciu, pretože už do volieb roku 1969 šiel Nachla na kandidátnej listine inej arabskej strany - Šituf ve-achva (*Spolupráca a bratstvo*).

## Externé odkazy
* Profil na stránkach Knesetu 

## Zdroj

Kategória:Zaniknuté politické strany v Izraeli
Kategória:Arabské politické strany v Izraeli
Schönbuch

**Schönbuch** je zalesnené územie prírodného významu severne od nemeckého mesta Tübingen a 25 km juhozápadne od mesta Stuttgart. Významnú časť územia tvorí *Prírodný park Schönbuch* (Naturpark Schönbuch), ktorý má rozlohu 156 km² a patrí k najdôležitejším prírodným oddychovým zónam v regióne Stuttgart.

15 km na juh od prírodného parku sa nachádza medzinárodné letisko Stuttgart. Roku 1972 sa prírodný areál Schönbuch stal prvým prírodným parkom spolkového štátu Bádensko-Württembersko. Roku 1977 bol v parku vytvorený geologický náučný chodník, ktorý oboznamuje návštevníkov so zaujímavou geologickou skladbou územia.

## Iné projekty

Kategória:Geografia Bádenska-Württemberska
Kategória:Chránené územia v Nemecku
Pohár konfederácií FIFA 2013 – Finále

**Finále Pohára konfederácií FIFA 2013** bol finálový zápas futbalového turnaja o víťaza Pohára konfederácií FIFA na rok 2013. Zápas sa hral 30. júna 2013 na štadióne Estádio do Maracanã v Brazília meste Rio de Janeiro medzi mužstvami Brazílie a Španielska.

* Hráč zápasu: Neymar (Brazília)
* Rozhodca: Björn Kuipers (Holandsko)
* Asistenti rozhodcu
:Sander van Roekel (Holandsko)
:Erwin Zeinstra (Holandsko)
* Štvrtý rozhodca: Felix Brych (Nemecko)
* Piaty rozhodca: Mark Borsch (Nemecko)

## Zdroj

Finále 2013
Kategória:Futbalové zápasy
She Makes Me Go

„**She Makes Me Go**“ je skladba Iránsko-švédskeho speváka a producenta Arasha vydaný ako singel z jeho nadchádzajúceho štvrtého albumu zatiaľ bez názvu. Na tomto singli spolupracoval Arash so Seanom Paulom. Skladba bola vydaná dňa 17. septembra 2012 cez vydavateľstvo EMI Music Sweden.

Časti skladby sú prevzaté z hitu „Think About the Way“ z roku 1994 od eurodance hudobníka Ice MC. Spolu s Ice MC na tomto hite spolupracovala speváčka Alexia.

## Zoznam skladieb
;**Digital download**

#1. „She Makes Me Go“ (Radio) - 2:59
#2. „She Makes Me Go“ (Mike Candys Remix) - 4:43
#3. „She Makes Me Go“ (Extended) - 4:35
#4. „She Makes Me Go“ (Garmiani Remix) - 5:07

## Zostava a personál
*hlavné vokály&nbsp;– Arash, Sean Paul
*Producent&nbsp;– Arash Labaf, Robert Uhlmann
*Texty&nbsp;– Arash Labaf, Robert Uhlmann, Roberto Zanetti, Sean Henriques
*Vydavateľstvo: WarnerChappell, Universal Music, EMI Music publishing and Extravaganza Publishing 

Zdroj:

## Pozície v rebríčkoch

## Referencie

## Zdroj

Kategória:Single z 2012
Kategória:Piesne Arasha
Kategória:Piesne Seana Paula
Hrad Hohenzollern

náhľad|Hrad Hohenzollern
**Hrad Hohenzollern** je hrad nachádzajúci sa 50 kilometrov južne od nemeckého mesta Stuttgart. 

Hrad bol od postavenia v 11. storočí dedičným sídlom nemeckého šľachtického rodu Hohenzollernovcov, neskorších nemeckých cisárov. Hrad je situovaný na vrchole kopca Hohenzollern vo výške 855 metrov nad morom. Roku 1423 bol hrad po 10 mesačnom obliehaní úplne zničený. Na mieste pôvodného zámku bol v rokoch 1454 až 1461 postavený väčší a monumentálnejší hrad. V tejto podobe hrad pretrval až do konca 18. storočia, kedy sa zmenil na ruinu. Zo stredovekej podoby hradu sa do súčasnosti zachovala iba hradná kaplnka. Hrad bol znova prestavaný v rokoch 1846 až 1867 z iniciatívy pruského kráľa Fridricha Viliama IV. do vtedy módnej neogotickej podoby.

Hrad slúžil rodu Hohenzollernovcov ako ceremoniálne sídlo a pripomienka slávy a starobylosti rodu, ale nie na bývanie, preto zostal hrad až do roku 1945 neobývaný. V súčasnosti patrí hrad do zoznamu kultúrnych pamiatok Nemecka. Hrad je jednou z najznámejších a najnavštevovanejších turistických pamiatok spolkového štátu Bádenska-Württemberska. V hrade sa nachádza cisárska koruna nemeckých cisárov.

## Referencie


## Iné projekty

## Externý zdroj

* Oficiálna stránka hradu

Kategória:Hohenzollernovci
Kategória:Hrady a zámky v Nemecku
Kategória:Neogotické stavby v Nemecku
Kategória:Stavby v Bádensku-Württembersku
Klymenos (syn Presbóna)

**Klymenos** (, ) je v gréckej mytológii syn Presbóna, kráľ Orchomenu v Boiótii.

Klymenos prevzal kráľovské žezlo v Orchomene po kráľovi Orchomenovi, ktorý zomrel bezdetný. Klymenos sa potom stal otcom piatich synov, Ergina, Arrhóna, Stratia, Pylea a Azea.

Keď Klymena v Tébach počas slávností na počesť boha Poseidóna smrteľne zranil kameňom vozataj Menoikea Periéres, umierajúci Klymenos určil za nástupcu trónu svojho najstaršieho syna Ergina a poprosil ho, aby ho pomstil. Erginos nato spolu s bratmi vytiahol proti Tébam a keď ich porazil, vynútil si, aby im Tébania počas dvadsiatich rokov, každoročne odvádzali sto volov.

Táto daň by samotné Téby nevyčerpala, ale Tébanov urážalo spupné gesto, potvrdzujúce nadvládu Ergina. Od tejto dane i nadvlády Téby nakoniec oslobodil hrdina Hérakles.

## Referencie a bibliografia

Kategória:Postavy gréckej mytológie
Živorodé (Metatheria a Eutheria)

**Živorodé** (iné názvy: **živorodé cicavce**, **živorodce**, **maternicovce**; lat. *Theria*  alebo staršie *Eutheria* v širšom zmysle) sú veľký taxón cicavcov. Ak má priradenú taxonomickú úroveň, tak sa v závislosti od autora najčastejšie hodnotí ako podtrieda alebo infralégia alebo nadkohorta.

Tento taxón zahŕňa:
*v užšom význame: taxóny Metatheria (po slovensky vačnaté či vačkovce) a Eutheria [v užšom zmysle] (po slovensky placent(ál)ovce či vyššie cicavce) , 
*v širšom význame: taxóny Metatheria a Eutheria a ich prípadných bezprostredne príbuzných vyhynutých predkov, t. j. Theria v tomto význame zahŕňa taxón Boreosphenida (=Tribosphenida) okrem čeľade Aegialodontidae a okrem prípadných bazálnych Boreosphenida .

## Charakteristika
Charakteristickým spoločným znakom je živorodosť, ide o skutočnosť, že celý vývoj embrya z vajca prebieha v tele matky. Tým je zárodok chránený ako pred predátormi, tak napríklad pred nízkou vonkajšou teplotou, pri ktorej by vývoj nemohol uspokojivo prebehnúť. Na druhej strane je živorodosť pre matku náročnejšia a obmedzuje počet potomkov. Živorodosť ako taká však nie je obmedzená len na cicavce a ich podtriedu živorodé, ale vyskytuje sa aj u iných živočíchov (niektoré plazy, ryby a iné) a v trochu odlišnom význame aj u rastlín.

Okrem živorodosti charakterizujú živorodé ešte ďalšie spoločné znaky, ktoré však môžu byť u niektorých druhov redukované.
* Vývod močového a pohlavného ústrojenstva je od ritného otvoru oddelený hrádzou (*perineum*).
* Pletenec hornej končatiny sa skladá len z lopatky (*scapula*) a kľúčnej kosti (*clavicula*), ktorá je u niektorých druhov redukovaná.
* Mliečne žľazy vytvárajú sacie bradavky, takže mláďa môže mlieko sať, a nie len lízať ako u vtákozobcov.
* Stoličky majú podobnú (tribosfénickú) schému.

## Taxonómia

Systém živorodých (Theria) sa líši v závislosti od autora a zdroja. Nasledujú príklady.

### Vaughan et al. (2000)

**Zaradenie v systéme cicavcov**: Živorodce (Theria) sú podtrieda triedy cicavce (Mammalia).

**Vnútorné delenie**: 
podtrieda Theria:
*infratrieda vačkovce (Metatheria)
*infratrieda placentovce (Eutheria)

### McKenna and Bell (1997)

**Zaradenie v systéme cicavcov**:

**Vnútorné delenie**: 
nadkohorta Theria:
*kohorta vačkovce (Marsupialia)
*kohorta placentovce (Placentalia)

### Luo et al. (2002)
Táto klasifikácia používa iba kladistický systém, t.j. nemá taxonomické úrovne.

## Referencie

## Iné projekty

## Zdroj


Kategória:Cicavce
Theria

**Theria** môže byť:
*veľký taxón cicavcov, pozri živorodé
*zriedkavo: iný latinský názov taxónu Mammalia, po slovensky cicavce, pozri cicavce
*rod motýľov, po slovensky listnatka, pozri Theria (rod)

## Zdroje
Cingulata

**Pásavce** (lat. Cingulata) je rad placentovcov zo skupiny slabozubce. 

Ich telo je kryté pancierom z kostených dosiek. Vyvinuli sa v Južnej Amerike, po spojení Južnej a Severnej Ameriky prenikli cez Panamskú šiju aj na sever, kde dodnes prežil druh pásavec deväťpásy (*Dasypus novemcinctus*). 

## Systém
rad pásavce (Cingulata):
*čeľaď †Protobradidae
*nadčeľaď Dasypodoidea 
**čeľaď pásavcovité (Dasypodidae) 
**čeľaď †Peltephilidae
*nadčeľaď †Glyptodontoidea
**čeľaď †Pampatheriidae
**čeľaď †Palaeopeltidae 
**čeľaď †Glyptodontidae

## Iné projekty

## Referencie

## Zdroj

Kategória:Slabozubce
Umenie vojny

náhľad|Vreckové vydanie Umenia vojny.
náhľad|Čínske bambusové vydanie.
**Umenie vojny** (, pchin-jin Sūn Zǐ bīng fǎ) je staroveká čínska vojenská rozprava, ktorú vytvoril Sun-c’, vojenský generál, stratég a taktik. Text pozostáva z 13 kapitol, každá z nich je venovaná jednému aspektu vojenstva. Dielo malo vplyv na východné a západné vojenské myslenie, ale aj podnikateľské či právnické prostredie. 

Mnohí rozdielni vojvodcovia sa inšpirovali týmto dielom, ako napríklad Mao Ce-Tung, Vo Nguyen Giap, barón Antoine-Henri Jomini, generál Douglas MacArthur či lídri cisárskeho Japonska.

## Myšlienky
Sun-c’ pokladal vojnu za nevyhnutné zlo, ktorému sa treba všemožne vyhnúť. Vojna by sa mala vybojovať rýchlo, aby sa zamedzilo hospodárskym stratám.

Sun-c’ zdôrazňoval dôležitosť umiestnenia vo vojenskej stratégii. Rozhodnutie o umiestnení armády musí byť založené na objektívnych príčinách (fyzické prostredie) a na subjektívnych úsudkoch ostatných aktérov v prostredí. 

## Externé odkazy
* Anglický preklad 
* Bilingvná čínsko-anglická verzia /

## Zdroj

Kategória:Vojenská literatúra
Pilosa

**Pilosa** je skupina placentovcov, dnes žijúca iba v Amerike. Patrí do taxónu slabozubce.

## Charakteristika
Mravčiare sú bezzubé živočíchy, ktoré žijú na zemi alebo na stromoch a živia sa hmyzom. Leňochy sú bylinožravé živočíchy so zubami a krátkou tlamou.

## Systém
Pilosa:
*rod †Trematherium Ameghino, 1887
*čeľaď †Entelopidae 
*podrad Vermilingua – napr. mravčiarovité
*podrad Phyllophaga (Folivora)  – napr. leňochovité

## Iné projekty

## Pozri aj
* Systém cicavcov
Eutheria

**Eutheria** môže byť:
*v užšom (novšom) zmysle: taxón zahŕňajúci živorodé cicavce s pravou placentou (staršie býval často stotožňovaný s taxónom Placentalia), po slovensky placent(ál)ovce, vyššie cicavce, pozri placentovce (taxón)
*v širšom (staršom) zmysle: taxón, ktorý sa dnes najčastejšie nazýva Theria, po slovensky živorodé, pozri živorodé

## Zdroje
Jún 2013

## Udalosti
* 5. jún – denník Guardian uverejnil prvý článok založený na svedectve Edwarda Snowdena a dokumentoch, ktoré vďaka nemu unikli
* 9. jún – denník Guardian zverejnil identitu whistleblowera Edwarda Snowdena na jeho vlastnú žiadosť
* 30. jún – konalo sa finále Pohára konfederácií FIFA 2013, v ktorom zvíťazilo mužstvo Brazílie

## Úmrtia
* 8. jún – Vít Holubec, český športový novinár a televízny komentátor (* 1928)
* 8. jún – Jerome Karle, americký chemik, nositeľ Nobelovej ceny (* 1918)
* 9. jún – Franz Halberg, americký biológ (* 1919)
* 11. jún – Robert Fogel, americký ekonóm a historik (* 1926)
* 15. jún – Kenneth Wilson, americký teoretický fyzik (* 1936)
* 19. jún – James Gandolfini, filmový herec USA (* 1961)
* 19. jún – Gyula Horn, bývalý maďarský prezident (* 1932)
* 19. jún – Filip Topol, český spevák, pianista, skladateľ a textár (Psí vojáci) (* 1965)
* 27. jún – Dobroslav Pustaj, slovenský antikomunista, zakladateľ protikomunistického hnutia Slobodné Československo (* 1931)

## Jún 2013 v medicíne
* Čaj a káva znižujú krvný tlak, ukázala veľká retrospektívna štúdia vo Francúzsku.
*  CT skríning karcinómu pľúc je finančne efektívny, porovnateľný s mamografiou.
* Syndróm nepokojných nôh je spojený s vyššou úmrtnosťou.

## Referencie

Kategória:2013
Zinalrothorn

**Zinalrothorn** () je vrch v švajčiarskych Alpách. 

Je pomenovaný podľa dediny *Zinal*, ktorá sa nachádza pri severnom úpätí vrchu, a nemeckého výrazu *Rothorn*, ktorý znamená červený roh alebo červený štít. Vrchol Zinalrothonu bol prvýkrát dosiahnutý roku 1864.

## Geografia
Na západnom úpätí vrchu sa rozprestiera ľadovec Zinal, na severnom úpätí ľadovec Moming. V okolitých údoliach sa nachádzajú obce Täsch a Zermatt.

## Dejiny výstupov
Vrchol vrchu bol prvýkrát zdolaný 22. augusta 1864. Výstup na vrchol trval 8 hodín. Z hľadiska horolezeckej náročnosti patrí Zinalrothorn medzi vrchy s ľahko dostupným vrcholom.

## Referencie

## Externé odkazy
* The Zinalrothorn na SummitPost 
* The Zinalrothorn na MountWiki  
* The Zinalrothorn na Hikr 

Kategória:Vrchy v Alpách
Kategória:Štvortisícovky vo Švajčiarsku
Kategória:Geografia kantónu Valais
Júl 2013

## Udalosti
* 1. júl – Chorvátsko sa stalo 28. členským štátom Európskej únie

## Narodenia
* 22. júl – George z Cambridgea, prvorodené dieťa princa Williama a jeho manželky Catherine Middletonovej

## Úmrtia
* 1. júl – Ján Zlocha, slovenský futbalista (* 1942)
* 2. júl – Douglas Engelbart, americký vynálezca a priekopník informatiky (* 1925)
* 3. júl – Martin Klimčík, slovenský bridžista, člen Košického bridžového klubu (* 1941)
* 3. júl – Radu Vasile, rumunský historik, spisovateľ a politik (* 1942)
* 9. júl – Daniel Kavuliak, slovenský vojak (* 1978)
* 13. júl – Cory Monteith, kanadský herec a muzikant (* 1982)
* 19. júl – Mikuláš Kasarda, slovenský básnik (* 1925)
* 19. júl – Ján Košút, slovenský politický väzeň (* 1926)
* 20. júl – Helen Thomasová, americká novinárka (* 1920)
* 22. júl – Dennis Farina, americký herec (* 1944)
* 25. júl – Bernadette Lafontová, francúzska herečka (* 1938)
* 25. júl – Walter De Maria, americký sochár a príležitostný hudobník a hudobný skladateľ (* 1935)
* 26. júl – Árpád Duka-Zólyomi, slovenský politik maďarskej národnosti (* 1941)
* 27. júl – Anton Rákay, slovenský spisovateľ a lekár (* 1925)
* 28. júl – Eileen Brennanová, americká herečka (* 1932)

Kategória:2013
Nomen dubium

***Nomen dubium*** (latinsky „pochybné meno“; mn. č ***nomina dubia***) v zoologickej nomenklatúre znamená, že daný vedecký názov nemôže byť s istotou pripísaný žiadnej taxonomickej skupine, pretože opis nepostačuje na identifikáciu alebo pretože pôvodný exemplár už neexistuje. V Medzinárodnom kóde botanickej nomenklatúry ani v Medzinárodným kóde pre nomenklatúru baktérií sa tento výraz nevyskytuje. 

V prípade, že ide o *nomen dubium*, môže byť nemožné určiť, či daný exemplár do skupiny patrí alebo nie. To sa môže stať, ak sa pôvodný exemplár daného typu, t. j. holotyp, stratí alebo je zničený. Všetky nomenklatúrne kódy v takomto prípade umožňujú, aby bol vybraný nový typ, čiže neotyp. 

Meno sa tiež môže stať *nomen dubium*, ak je jeho holotyp čiastkový alebo mu chýbajú vlastnosti pre jeho určenie. To sa stáva najmä u druhov známych iba z fosílnych nálezov. Aby bola zabezpečená stabilita názvov, aj v tomto prípade Medzinárodné pravidlá zoologickej nomenklatúry umožňujú vybrať neotyp. 

Napríklad krokodílovi podobný archosaurus *[[Parasuchus hislopi]]* pomenovaný Richardom Lydekkerom roku 1885 bol opísaný na základe časti ňufáku, čo však nepostačovalo na odlíšenie rodu *[[Parasuchus]]*, od jeho blízkych príbuzných. Meno *Parasuchus hislopi* sa tak stalo *nomen dubium* a paleontológ Sankar Chatterjee navrhol nový typ pozostávajúci z kompletnej kostry.  Medzinárodná komisia pre zoologickú nomenklatúru prípad zvážila a roku 2003 vyjadrila súhlas s nahradením pôvodného typu navrhnutým neotypom.

## Pozri aj
* *[[Nomen conservandum]]*
* *[[Nomen nudum]]*
* *[[Nomen oblitum]]*
* *[[Species inquirenda]]*

## Referencie

*

Kategória:Taxonómia
Kategória:Latinské výrazy
Nomen nudum

**Nomen nudum** (latinsky, *nahé meno*, obvykle skrátené ako **nom. nud.** alebo **nn** a uvádzané za latinským názvom druhu alebo iného taxónu, zvyčajne v zátvorke) je označenie, ktoré upozorňuje na príčinu neplatnosti tohto pomenovania príslušného taxónu. Dôvodom neplatnosti v tomto prípade môže byť niekoľko možných okolností:
# Autor tohto mena nepripojil pri jeho publikovaní k menu žiadny opis príslušníka taxónu alebo uviedol len úplne nepostačujúci opis, ani nepublikoval odkaz na fyzický exemplár (napr. pri rastline na herbárovú položku, exsikát, alebo inú vzorku), tzv. *typovú položku*, podľa ktorej by bolo možné iného príslušníka pomenovaného taxónu v budúcnosti určiť; publikáciu, kde je meno prvýkrát publikované, však možno opis príslušníka taxónu nahradiť odkazom na inú publikáciu, v ktorej je opis alebo odkaz na typovú položku uvedený;
# Autor neuviedol, že má zámer vytvoriť nové vedecké meno pre novo popisovaný druh;
# Publikácia nebola po technickej stránke vykonaná korektne (napr. bola zverejnená na internete, nie v akceptovateľnej, bežne dostupnej tlačenej publikácii, t. j. vo vedeckom časopise alebo v monografii alebo v zborníku z vedeckej konferencie). Preto sa toto meno javí ako zbavené všetkého nevyhnutného, teda *nahé*; odtiaľ pochádza použitý termín. Dôsledkom je to, že v budúcnosti môže iný autor toto meno voľne použiť na pomenovanie toho istého, alebo iného taxónu.

## Pozri aj
* *[[Nomen conservandum]]*
* *[[Nomen dubium]]*
* *[[Nomen oblitum]]*
* Archaeoraptor

## Zdroj
* 

Kategória:Taxonómia
Kvalifikácia na Majstrovstvá Európy v basketbale žien 2007

**Kvalifikácia na Majstrovstvá Európy v basketbale žien 2007** bola kvalifikácia pre účasť na Majstrovstvách Európy 2007 v basketbale žien, organizovaná Európskou basketbalovou federáciou (FIBA Europe). Zúčastnilo sa jej 27 európskych štátov, ktoré súťažili o 11 miest na záverečný turnaj v piatich skupinách 1. fázy A divízie, za ktorou nasledovali 3 skupiny dodatkovej kvalifikácie a play-off. Nováčikmi kvalifikácie boli Island a Spojené kráľovstvo. Kvalifikácia prebiehala od 5. septembra 2006 do 21. septembra 2007. Víťazi play-off B divízie postúpili do A divízie kvalifikácie na ME 2009.

## Priamy postup
Priamo postúpili hostiteľská krajina a 4 najlepšie družstvá z ME 2005:
*  
*  
* 
* 
* 

## B divízia kvalifikácie

;Skupina A 

;Skupina B 

;Play-off

## A divízia kvalifikácie
### 1. fáza

;Skupina A 

;Skupina B 

;Skupina D 

;Skupina C 

;Skupina E 

### Dodatková kvalifikácia

;Skupina A2 

;Skupina B2

;Skupina C2

#### Play-off dodatkovej kvalifikácie
 Lanciano, tesne pred samotnými ME 2007

#### Play-out dodatkovej kvalifikácie
 Lanciano, tesne pred samotnými ME 2007

## Referencie

## Pozri aj
* Kvalifikácia na Majstrovstvá Európy v basketbale mužov 2007

## Zdroj
* Kvalifikácia A na oficiálnej stránke FIBA Europe 
* Kvalifikácia B na oficiálnej stránke FIBA Europe 
* Kvalifikácia na stránke todor66.com 

Kategória:Basketbal v 2006
Kategória:Basketbal v 2007
Kategória:Majstrovstvá Európy v basketbale žien
Homs (mesto v Sýrii)

**Homs** (slovenský normovaný názov) alebo **Hims** (arab.  *Hims*), historicky **Emesa** (gr.*Ἔμεσα* -  Emesa) je mesto v západnej Sýrii a hlavné mesto guvernorátu Homs. Nachádza sa  na sever od Damasku a  na juh od Halabu. Leží na rieke Orontes (Áris). Leží na jedinej prirodzenej ceste od pobrežia Stredozemného mora do vnútrozemia Sýrie. Mesto Tartus na pobreží leží  na západ a Palmýra  juhovýchodným smerom.

Je tretím najväčším sýrskym mestom po Halabe a Damasku. Väčšinu obyvateľov tvoria sunniti, žije tu ale aj alavitská a kresťanská menšina. Neďaleko od mesta sa nachádza lokalita svetového dedičstva UNESCO križiacky hrad Krak des Chevaliers.

## Dejiny
Homs bol dobytý moslimami v 7. storočí. Moslimské dynastie stredoveku súperili o nadvládu nad mestom pre jeho strategickú polohu v oblasti. Úpadok Homsu nastal počas vlády Osmanskej ríše a až v 19. storočí sa význam mesta opäť obnovil, tentoraz pre rozvoj priemyslu na spracovanie bavlny. Počas francúzskeho mandátu sa mesto stalo sídlom odboja a po získaní nezávislosti Sýrie zase sídlom odporu strany Baas voči prvým sýrskym vládam. Homs zohráva kľúčovú rolu aj v prebiehajúcej sýrskej občianskej vojne proti sýrskej vláde a od mája 2011 je postihnutý konfliktom.

## Obyvateľstvo

## Referencie

## Iné projekty

## Zdroj

Kategória:Mestá v Sýrii
Homs

**Homs** alebo **Hims** môže byť v Sýrii:
*mesto, pozri Homs (mesto v Sýrii)
*okres, pozri Homs (okres)
*guvernorát, pozri Homs (guvernorát)
*Buhajra Kattína

**Homs** môže byť aj:
*Al-Chums (v Líbyi)
*sídlo vo Francúzsku, pozri Homs (sídlo)

**Hims** môže byť aj:
*sídlo v Jemene, pozri Hims (Jemen)
Klymenos (otec Eurydiky)

**Klymenos** (, ) je v gréckej mytológii otec Eurydiky, manželky pylského kráľa Nestora.

Klymenos je postavou z Homérovho eposu Odysea. Od Homéra vieme o ňom len toľko, že bol otcom Eurydiky, manželky pylského kráľa Nestora. Jeho dcéra Eurydika a jej manžel Nestor sa stali rodičmi Thrasyméda, účastníka trójskej vojny.

Podľa antického autora Apollodora z Atén sa však pylský kráľ Nestor oženil s Anaxibiou, dcérou Kratiea a splodil s ňou dcéry Peisidiku a Polykastu a synov Persea, Straticha, Aréta, Echefróna, Peisistrata, Antilocha a Thrasyméda. 

## Referencie

Kategória:Postavy gréckej mytológie
Kvalifikácia na Majstrovstvá Európy v basketbale žien 2009

**Kvalifikácia na Majstrovstvá Európy v basketbale žien 2009** bola kvalifikácia pre účasť na Majstrovstvách Európy 2009 v basketbale žien, organizovaná Európskou basketbalovou federáciou (FIBA Europe). Zúčastnilo sa jej 30 európskych štátov, ktoré súťažili o 11 miest na záverečný turnaj v štyroch skupinách 1. fázy A divízie, za ktorou nasledovali 3 skupiny dodatkovej kvalifikácie. Nováčikom kvalifikácie bola Čierna Hora. Kvalifikácia prebiehala od 13. augusta 2008 do 9. septembra 2009. Víťazi play-off B divízie postúpili do A divízie kvalifikácie na ME 2011.

## Priamy postup
Priamo postúpili hostiteľská krajina a 4 najlepšie družstvá z ME 2005:
*  
*  
* 
* 
* 

## Nasadenie do košov
Nasadenie do výkonnostných košov bolo uskutočnené podľa umiestnenia na predchádzajúcich ME a podľa výsledkov v minulej kvalifikácii:
;B divízia

;A divízia

## B divízia kvalifikácie

;Skupina A 

;Skupina B 

Pozn: Macedónsko nedohralo kvalifikáciu a jeho výsledky boli anulované.

;Play-off

## A divízia kvalifikácie
### 1. fáza

;Skupina A 

;Skupina B 

;Skupina C 

;Skupina D 

### Dodatková kvalifikácia
#### Play-off

;Skupina A 

;Skupina B

#### Play-out

## Referencie

## Pozri aj
* Kvalifikácia na Majstrovstvá Európy v basketbale mužov 2009

## Zdroj
* Kvalifikácia A na oficiálnej stránke FIBA Europe  
* Kvalifikácia B na oficiálnej stránke FIBA Europe  
* Kvalifikácia na stránke todor66.com 

Kategória:Basketbal v 2008
Kategória:Basketbal v 2009
Kategória:Majstrovstvá Európy v basketbale žien
Majstrovstvá Európy v basketbale žien 2015

**Majstrovstvá Európy v basketbale žien 2015** boli v poradí 35. majstrovstvá Európy v basketbale žien, ktoré organizuje Európska basketbalová federácia (FIBA Europe). Konali sa v siedmich mestách Maďarska a Rumunska: Budapešť, Šopron, Győr, Debrecín, Szombathely, Oradea a Temešvár od 11.28. júna 2015, za účasti rekordných 20 tímov. Počet účastníkov sa oproti predchádzajúcim turnajom zvýšil o 4. Titul získalo , ktoré vo finálovom zápase zvíťazilo nad . Pre Srbsko to bola vôbec prvá medaila z ME.

Tieto ME boli zároveň kvalifikáciou na Letné olympijské hry 2016 v Rio de Janeiro. Priamo sa kvalifikovalo iba víťazné družstvo. Ďalšie 4 družstvá sa postúpili na olympijskú kvalifikáciu.

## Výber organizátora
Zámer hostiť ME 2015 prejavilo pôvodne 6 krajín: Bielorusko spoločne s Litvou, Izrael, Maďarsko, Srbsko a Španielsko. Litva neskôr plán spoločnej kandidatúry odmietla. Oficiálnu kanditatúru podali iba Bielorusko a Maďarsko. V decembri 2011 FIBA Europe rozhodla udeliť organizáciu šampionátu Maďarsku, no v máji 2012 nakoniec udelila organizáciu aj dvom rumunským mestám Kluž a Oradea. Maďarsko je organizátorom európskeho šampionátu žien piatykrát, predtým hostilo toto podujatie  rokoch 1950, 1964, 1983 a 1997; Rumunsko hostí po roku 1966 turnaj žien druhýkrát.

## Kvalifikácia

## Arény

## Nasadenie do výkonnostných košov
Nasadenie do výkonnostných košov bolo uskutočnené podľa umiestnenia na predchádzajúcich ME a podľa výsledkov v kvalifikácii na tieto ME:

Pozn: Číslo v zátvorke udáva umiestnenie vo svetovom rebríčku FIBA k októbru 2014.

## Výsledky
### Základné skupiny
#### Skupina A
Temešvár

#### Skupina B
Oradea

#### Skupina C
Szombathely

#### Skupina D
Šopron

----

### Nadstavbové skupiny
#### Skupina E
Debrecín

#### Skupina F
Győr

----

### Play-off
Budapešť
#### Štvrťfinále

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka ME 2015 
* ME 2015 na stránke FIBA Europe 
* ME 2015 na stránke todor66.com 

Kategória:Basketbal v 2015
Kategória:Majstrovstvá Európy v basketbale žien
Basketbal
Basketbal
Franzobel

**Franzobel**, vlastným menom **Franz Stefan Griebl** (* 1. marec 1967, Vöcklabruck, Rakúsko) je rakúsky spisovateľ.

## Život
Narodil sa ako syn chemického robotníka. Absolvoval *Höhere Technische Lehranstalt* vo svojom rodnom meste. V rokoch 1986 – 1994 študoval vo Viedni germanistiku a dejepis. Štúdium ukončil diplomovou prácou o vizuálnej poézii. Od roku 1989 je na voľnej nohe. Žije vo Viedni, v Pichlwangu, v Buenos Airese a Orth an der Donau.

## Externé odkazy
* Webstránka spisovateľa 
* Profil na webstránke Goethe-Institut 

Kategória:Rakúski spisovatelia
Kategória:Osobnosti z okresu Vöcklabruck